Buenes a to@s, como yá sabréis los que nos sigáis al traviés de facebook, llevamos un par de meses de trabayu importante
tocando n'eventos de diferente calter y nun tenemos tiempu pa sentanos a contávoslo. Güei que ye domingu, como nun somos nosotros mui de santificar les fiestes, vamos da-y un pocu al tecláu
p'actualizar la seición y ponevos al tantu de lo que ficimos y de lo que fadremos esta temporaduca.
#000001
En primer llugar, ufrímosvos un resumín de les nueses actuaciones en casa. Una bona parte del trabayu de LaKadarma desendólcase en Nava, como nun podría ser d'otra manera, seya collaborando con
asociaciones y diferentes colectivos o al traviés del nuestru conveniu añal col Conceyu de Nava.
#000002
Amás d'ello, el próximu 23 d'agostu taremos participando nel Festival Folclóricu de Nava, qu'entama'l grupu folclóricu La Flor del Pumar dientro del marcu de les fiestes de San Bartolu.
#000004
Fiestes de Santana en Madiéu
#000005
Otra estaya importante d'actuaciones son les fiestes de pueblu, como solemos decir los gaiteros, en formatu estándar "misa-procesión-vermú".
#000006
Hasta la fecha tocamos nes siguientes fiestes:
#000007
Fiestes del Carmen n'Arboleya (Cabranes)
#000009
Fiestes de Santana en Madiéu (Cabranes)
#000011
Los Festivales de Bandes de Gaites úfrennos la posibilidá de desendolcar el repertoriu de la Banda nun formatu de conciertu n'escenariu, creando espacios que, na nuestra opinión, son los más
afayadizos pa una agrupación musical.
#000015
Esti añu tuvimos en dos Festivales d'esti tipu:
#000016
Pa finar, damos anuncia de la nuestra collaboración nel estrenu de la obra "Asturias, Sinfonía Natural", compuesta por Juan Carlos Casimiro, qu'allugaráse el próximu sábadu 9 d'agostu a les 20:30 hores nel Teatru de La Llaboral.
#000019
Trátase d'una obra compuesta pa orquesta sinfónica, coros de voces blanques, banda de gaites, soprano y dos gaites solistes, que n'esta ocasión sedrá la
nuestra directora Andrea Joglar y Flavio Benito, mayestru de gran parte de los componentes de LaKadarma. Consta de los movimientos "Obertura", Fantasía minera", "Lamento por la ausencia" y
"Canción a la tierra", que recreen conceptos asturianos y universales como la mar, la mina, l'amor a la tierra y la muerte.
#000020
Tamién participarán nel conciertu los collacios de la Banda de Gaites "Villa y Condáu de Noreña".
#000021
Pa nós ye una oportunidá única de tocar con una orquesta sinfónica y de xuru vamos esfrutar abondo cola esperiencia.
#000022